Ministru kabineta rīkojuma projekta „Grozījumi Ministru kabineta 2012.gada 7.decembra rīkojumā Nr. 589 „Par Nākamās paaudzes platjoslas elektronisko sakaru tīklu attīstības koncepciju 2013.-2020.gadam”

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Nākamās paaudzes platjoslas elektronisko sakaru tīklu attīstības koncepcijā 2013. - 2020.gadam (turpmāk - Koncepcija) nepieciešams aktualizēt 3.sadaļas 1., 2., 3., 4., 5., 7.uzdevumā un 3.sadaļas 2. rindkopā noteikto pasākumu izpildes termiņus, un no tā izrietošus grozījumus veikt 10.,12. un 15.tabulā.Ņemot vērā veicamos grozījumus Koncepcijā, jāizdara atbilstoši grozījumi Ministru kabineta 2012.gada 7.decembra rīkojuma Nr.589 „Par Nākamās paaudzes platjoslas elektronisko sakaru tīklu attīstības koncepciju 2013.-2020.gadam”, 3.1., 3.2., 3.3., 3.4. un 3.5.apakšpunktos, kuros ir norāde uz Koncepcijā noteiktajiem termiņiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Rīkojuma 3.3.apakšpunktā paredzēts, ka līdz 2014.gada 31.augustam Satiksmes ministrijai jāsagatavo un jāiesniedz izskatīšanai Ministru kabinetā normatīvo aktu projektus, kas paredz valsts atbalsta programmas "Nākamās paaudzes tīkli lauku teritorijās" otrās kārtas īstenošanu.
2. Šobrīd tiek veikta atbalstāmo teritoriju („balto” teritoriju) saraksta aktualizācija nākamās paaudzes tīklu pieejamības uzlabošanai lauku teritorijās un saskaņā ar noslēgto iepirkuma līgumu noslēguma dokumentācija ir jāsagatavo līdz 2014.gada 15.decembrim.
3. Atbilstoši Finanšu ministrijas 22.05.2014. vēstulei Nr.21-4-01/2875 par specifisko atbalsta mērķu sākotnējo novērtēšanu pirms Ministru kabineta noteikumu par SAM īstenošanu jāveic sākotnējais novērtējums. 2.1.1.SAM „uzlabot elektroniskās sakaru infrastruktūras pieejamību lauku teritorijās” jāveic arī vajadzību analīze teritoriālajā griezumā, kā arī paplašinātais sākotnējais novērtējums.
4. Sākotnējo izvērtējumu, kas veicams pirms Ministru kabineta noteikumu par SAM īstenošanu izstrādes varēs izstrādāt pēc atbalstāmo teritoriju saraksta aktualizācijas pabeigšanas – pēc 15.12.2014, un līdz ar to arī pašus Ministru kabineta noteikumus varēs virzīt apstiprināšanai pēc sākotnējā izvērtējuma veikšanas.
5. Rīkojuma 3.3.apakšpunktā norādīto termiņu „līdz 2014.gada 31.augustam” nepieciešams pagarināt uz gadu, t.i., līdz 2015.gada 31.augustam pamatojoties uz augstāk minēto.
6. Sakarā ar to, ka nav pieejams finansējums koncepcijas 3.sadaļas 1.uzdevuma (maģistrālo tīklu attīstīšana) un 3.sadaļas 3.uzdevuma (optiskajam tīklam nepieslēgto elektronisko sakaru komersantu mobilo sakaru bāzes staciju un fiksētās piekļuves mezglos esošo iekārtu pieslēgšana optiskajam tīklam) īstenošanai. Minēto pasākumu izvērtējums tiks veikts pēc platjoslas elektronisko sakaru tīklu projektu īstenošanas. Pamatojoties uz to, Rīkojuma 3.4.apakšpunktā noteikto termiņu „līdz 2016.gada 1.janvārim” nepieciešams grozīt, norādot 2019.gada 1.janvāri, atbilstoši Koncepcijas 3.sadaļas 1.uzdevumā grozītajam termiņam. Rīkojuma 3.2.apakšpunktā noteikto termiņu „līdz 2016.gada 15.aprīlim” nepieciešams grozīt, norādot 2019.gada 31.martu.
7. Koncepcijas 3.sadaļas 5.uzdevumā (par valsts atbalsta programmas izstrādi abonentlīniju „pēdējās jūdzes” izveidei) paredzēto pasākumu nepieciešamība tiks izvērtēta, ņemot vērā optiskā tīkla valsts atbalsta programmas pirmās un otrās kārtas īstenošanas gaitu. Līdz ar to Rīkojuma 3.5.apakšpunktā norādīto termiņu „līdz 2016.gada 1.jūnijam” nepieciešams pagarināt līdz 2018.gada 30.augustam.
8. Koncepcijas 3.sadaļas 7.uzdevumā paredzētie pasākumi, saistībā ar esošās optisko tīklu infrastruktūras datu bāzi un kartogrāfisko materiālu izveidi, ir veicami saskaņoti ar pasākumiem, kurus plānots veikt Eiropas Parlamenta un Padomes 2014.gada 15.maija direktīvas 2014/61/ES (par pasākumiem ātrdarbīgu elektronisko sakaru tīklu izvēršanas izmaksu samazināšanai) ieviešanas ietvaros. Līdz ar to Rīkojuma 3.1.apakšpunktā norādīto termiņu „līdz 2016.gada 1.martam” nepieciešams pagarināt līdz 2016.gada 1.jūlijam.
 |
| 3. | Projekta izstrādē iesaistītās institūcijas | Satiksmes ministrija  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas |  Satiksmes ministrija. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem |  Projekts šo jomu neskar. |
| 3. | Cita informācija | Nav. |

Anotācijas II, III , IV, V un VI sadaļa – projekts šīs jomas neskar.

Satiksmes ministrs A. Matīss

Vīza: Valsts sekretārs K. Ozoliņš

12.01.2015. 15:35

567

Ušča, 67028252

edvins.usca@sam.gov.lv